recursal/SuperWikiNEXT-32B huggingface dataset:
**Renée O'CONNOR** (Houston (Teksaso), 15-an de februaro 1971) estas usona aktorino kiu disfamiĝis pro sia rolo de Gabrielle en la televida serio *Xena: Warrior Princess* (Batalanta princino).

Vivo
----

Renée O'Connor elkreskis en Katy, Teksaso. Ŝi ekis ŝian aktorstudado kiam ŝi estis 12-jara, unue en la Houston Alley Theatre kaj poste je la High School of Performing and Visual Arts, ankaŭ en Houston. Ŝia aktordebuto okazis en 1989 en la serio *Teen Angel* (Dekkelkjarula anĝelo), kiu estis elsendita je la Disneykanalo. Ŝi ankaŭ rolis en la infanserio *Match Point* (Matĉopoento). En tiu sama jaro ŝi transloĝiĝis al Losanĝeleso.

Ŝi ludis la filinon de Cheryl Ladd en la filmo *Changes* (Ŝanĝoj) de Danielle Steel. Pliposte ŝi rolis en la filmo *The Flood, who will save our children* (La inundo kiu savos niajn infanojn). Ŝi ankaŭ ludis malgrandan rolon en la Disneyfilmo La Aventuroj de Huckleberry Finn, kiel Julia Wilkes,.

O'Connors granda trarompo venis per la rolo de Gabrielle en *Xena: Warrior Princess*. Ŝi krome reĝisoris du serierojn de *Xena*, nome *Déjà vu All over again* (Paramnezio ĉiam denove) kaj *Dangerous Pray* (Danĝera preĝo).

* Kategorio Renée O'Connor en la Vikimedia Komunejo (Multrimedaj datumoj)


|  |  |
| --- | --- |
| Bibliotekoj | * PeEnEo: 461918
* LCCN: no98037653
* VIAF: 85794216
* ISNI: 0000 0001 1450 7484
* SUDOC: 170432289
* BNF: 142119767
* MBA: 89ab8b07-43af-4169-873a-4e5e55963550
* NKC: xx0075445
* BNE: XX1799719
 |
dekstra
**Pöhlde** estas vilaĝo en la suda parto de Malsupra Saksio. Ĝi estas parto de la urbo Herzberg am Harz. Sur 3.6 km² loĝas 2266 loĝantoj (je la 1-a de januaro 2005).

La vilaĝo troviĝas en la prarivera valo de la rivero Oder (Harz) proksimume 4 kilometrojn sude de Herzberg, 5 kilometrojn sudokcidente de Scharzfeld kaj 7 kilometrojn oriente de Gieboldehausen. Ĉirkaŭ 3 kilometrojn sude de Pöhlde, ĉe la periferio de la najbara vilaĝo Rhumspringe, troviĝas la Rhume-fonto, unu el la plej grandaj Karst-fontoj en Eŭropo. La ejo situas iom norde de Rotenberg, de longdistanca ĉeno de altaĵoj, kiu pasas paralele de la periferio de la suda Harcregiono. Ĝia plej alta pinto situas je 262 metroj.

Vidindaĵoj
----------

La preĝejo de la Benediktana monaĥejo estis konstruita sur la fundamentaj muroj de la Königsburg (reĝa kastelo) kaj la pli posta Kaiserpfalz (imperiestra kastelo) de la Liudolfingeroj.

La Rhume-fonto (germane: *Rhumequelle*) en Pöhlde kaj proksime de Rhumspringe estas unu el la plej grandaj karstaj fontoj en Centra Eŭropo.

Sur la Thingplatz (malnovĝermana interkonsiliĝloko) troviĝas pli ol 1000-jara juĝeja tilio. En 1048 oni akuzis grafon Thietmar, la fraton de Bernardo la 2-a de Saksio pri la ordono de nesukcesa atenco al reĝo Henriko la 3-a. Post duelo, kiun oni konsideris Dia juĝo, la grafo sur tiu placo estis mortigita.

Internacia feriorestado por lernantoj de la partnerurboj Herzberg am Harz kaj Góra
----------------------------------------------------------------------------------

Inter la 31-an de julio kaj la 14-a de aŭgusto en 2006 okazis internacia junulara renkontiĝo por lernantoj (pli ol 12-jaraĝaj). Ĝi okazis en Rotenberg (en Herzberg/Pöhlde) kaj ofertas diversajn aranĝojn kaj Esperanto-lingvokursojn. La projekto estas financita de la urboj Herzberg kaj Góra kaj de la Deutsch-Polnisches Jugendwerk (german-pola asocio por junularaj aferoj) kaj estas organizita de la urbo Herzberg. Kiel nova etapo de la partneraj rilatoj inter ambaŭ urboj estos uzata la neŭtrala lingvo Esperanto.

Anoncoj kaj demandoj eblas ĉe la Interkultura Centro Herzberg.

Vidu ankaŭ
----------

* Monaĥejo Ilfeld

Literaturo (germanlingva)
-------------------------

Martin Claus: Archäologie im südwestlichen Harzvorland, ISBN 3784819109
Führer zu vor- und frühgeschichtlichen Denkmälern, Band 17: Northeim, Südwestliches Harzvorland, Duderstadt, Verlag Phillip von Zabern, Mainz, 1970

Lenzing, Anette, Gerichtslinden und Thingplätze in Deutschland, ISBN 3-7845-4520-3

Eksteraj ligiloj
----------------

* Kategorio Pöhlde en la Vikimedia Komunejo (Multrimedaj datumoj)

* TTT-ejo (germanlingva)
**Reparacio** estas kompenso mona aŭ vara, kiun la paganto donas pro ekstera devigo. Tiu devigo povas esti

* decido de tribunalo, ke la paganto devas kompensi al la ricevanto iun perdon, malutilon aŭ moleston, pri kiu li kulpis, aŭ
* decido de la venkinto en milito, ke la venkito devas kompensi la kostojn de la milito.

Plej ofte la vorto estas uzata en la dua senco, foje precizigite kiel "milita reparacio". Necesas distingi ĝin de la aneksado de okupita teritorio; tia anekso ne nomiĝas reparacio.

Ekzemploj
---------

La traktato de San-Francisko de 1952 devigis Japanion pagi 10 030 miliardojn da enoj pro la kostoj de la dua mondmilito.

Post la Golfa Milito de 1991 la Konsilio de Sekureco de Unuiĝintaj Nacioj konstatis en sia rezolucio 687, ke Irako responsas pri la damaĝoj, kiun ĝi kaŭzis invadante Kuvajton. Ĝi instalis komisionon pri kompenso, kiu ricevis kompens-postulojn pri 350 miliardoj da dolaroj de registaroj, firmaoj kaj individuaj personoj. 30 % de la postuloj estis pagitaj el la programo "nafto por manĝo".

La 1-an de septembro 2022 en la Reĝa Kastelo de Varsovio pola registaro prezentis detalan raporton pri la polaj perdoj kaj la germanaj militkrimoj dum la invado en Pollando kaj posta okupado kune kun genocido de ne malpli ol 5 mln 200 mil polaj civitanoj — kalkulita reparacio egalas al 6 bilionoj 220 miliardoj 609 milionoj da zlotoj (ekvivalento de 1,3 triliono da eŭroj aŭ 1 532 170 000 000 usonaj dolaroj)

Vidu ankaŭ
----------

* Traktato de Guadalupe Hidalgo
* Traktato de Frankfurt (1871)
* Pactraktato de San-Francisko
* Traktato de Versajlo
* Pocdama Konferenco
* Jalta konferenco
* Kolektiva puno

* Reparacio en la Vikicitaro (Kolekto de citaĵoj)
**Retascón** [retasKON] estas municipo de Hispanio, en la centro de la komarko Daroka Kamparo kies ĉefurbo estas Daroko mem, en la sudokcidento de la Provinco Zaragozo (regiono Aragono).

Geografio
---------

Retascón estas municipa teritorio en la centro de la komarko Daroka Kamparo, kie estas lauhorloĝe el nordo inter Langa del Castillo, Torralbilla, Mainar, Villarroya del Campo, Daroca kaj Manchones.

La loĝloko Retascón mem estas je 76 km sudokcidente de Zaragozo, provinca kaj regiona ĉefurbo, je 950 msm, oriente de la rivero Jiloca inter Daroca sudokcidente kaj Villarreal de Huerva nordoriente. 

|  |  |  |
| --- | --- | --- |
| *Nordokcidente:* Manchones | *Norde:* Langa del Castillo | *Nordoriente:* Torralbilla kaj Mainar |
| *Okcidente:* Daroca |  | *Oriente:* Villarroya del Campo |
| *Sudokcidente:* Daroca | *Sude:* Daroca | *Sudoriente:* Daroca |

Historio
--------

La areo estis konkerita el islamanoj en la 12-a jarcento. En 1248, per privilegio havigita de Jakobo la 1-a, la loko sendependiĝis de Daroca, kaj ekestis parton de *Sesma del Campo de Gallocanta* en la Komunumo de Domaroj de Daroca, kiu pluis ĝis 1838. 

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Retascón kie oni malaltiĝis ĝis nunaj 65 loĝantoj. Evidente elmigrado foriris al industriaj areoj kiel Zaragozo, Daroko kaj Karinjeno.

Aktualo
-------

Bazo de ekonomio nun estas agrikulturo (cerealoj, olivarboj kaj vitejoj), forstado kaj brutobredado (kortobirdoj, ŝafoj kaj porkoj) kaj sekva nutrindustrio (vinproduktado). Nune gravas ankaŭ natura, kultura kaj rura turismo. Inter nunaj vidindaĵoj menciindas la preĝejo kun mudeĥara sonorilturo, restaĵoj de kastelo, ermitejo, krucmonumento, ruinaj kolombejoj.

Bildaro
-------

* Trinkujo.Trinkujo.
* Urbodomo.Urbodomo.
* Preĝejo.Preĝejo.
* Krucmonumento peirón de Santa Bárbara.Krucmonumento *peirón de Santa Bárbara*.
* Enirejo.Enirejo.
* Enirejo.Enirejo.
* Restaĵoj de la ermitejo de Sankta Kristoforo.Restaĵoj de la ermitejo de Sankta Kristoforo.
* Restaĵoj de la kastelo de Retascón.Restaĵoj de la kastelo de Retascón.

Vidu ankaŭ
----------

* Municipoj de la provinco Zaragozo

Referencoj
----------

Eksteraj ligiloj
----------------

* Kategorio Retascón en la Vikimedia Komunejo (Multrimedaj datumoj)


|  |  |
| --- | --- |
| Bibliotekoj | * PeEnEo: 802636
 |
**La Universitato de Ĥajfo** (hebree אוניברסיטת חיפה‎, arabe جامعة حيفا) estas publika esplora universitato situanta sur Monto Karmel en Ĥajfo, Israelo. La universitato establiĝis kiel universitata instituto en 1963, kaj en 1972 estis deklarita sendependa universitato, iĝante la sesa akademia institucio establita en Israelo, kaj la kvara universitato. Ĝi enhavas la plej grandan universitatan bibliotekon en Israelo.

Aktuale en 2019, proksimume 18,000 studentoj estis registritaj ĉe la Universitato. Inter israelaj altlernejoj la Universitato de Ĥajfo havas la plej grandan procenton (41%) de arab-israelaj studentoj.

La scienca stabo konsistis el 180 prelegantoj, dank'al ties dek fakultatoj: bibliaj studoj, hebreaj literaturo kaj lingvo, Israela historio, ĝenerala historio, franca literaturo kaj lingvo, angla literaturo kaj lingvo, araba literaturo kaj lingvo, geografio, sociologio, kaj politika scienco.

Eksteraj ligiloj
----------------

* Kategorio Universitato de Ĥajfo en la Vikimedia Komunejo (Multrimedaj datumoj)

* La Universitata retejo
* La oficiala Retejo de Universitato de Ĥajfa Internacia Lernejo


|  |  |
| --- | --- |
| Bibliotekoj | * PeEnEo: 748197
* GND: 1011129-3
* LCCN: n80012943 n82157178, n80012943
* VIAF: 160999164 149654738, 160999164
* ISNI: 0000 0004 1937 0562, 0000 0001 2299 7954
* SUDOC: 086020714
* BNF: 118680523
* ULAN: 500307464
* NKC: ko2004238881 ko2004238880, ko2004238881
 |
Replantado ĉe la bordoj de la rivero Potomako, Usono.
**Replantado** estas la procezo remetado de plantoj kaj rekonstruo de la grundo de damaĝita tero. Tio povas esti natura procezo produktita de koloniigo fare rekte de plantoj kun sekva sukcesio, aŭ artefarita (homfarita) renaturiga inĝenierado, akceliga procezo desegnita por ripari damaĝon faritan al pejzaĝo pro incendio, minado, inundo, aŭ aliaj kaŭzoj. Origine la procezo konsistis simple je aplikado de semoj kaj sterkon al damaĝitaj terenoj, kutime herboj aŭ trifolioj. La fibreca reto de la radikoj de herboj estas utila por tuja erozikontrolo, partikulare sur dekliva grundo. Establi pli longdaŭrajn plantokomunumojn postulas antaŭkalkulojn pri taŭgaj specioj laŭ la klimato, grando de kvanto postulita, kaj efiko de replantita vegetaĵaro sur loka faŭno. La motivoj malantaŭ replantado povas esti tre diversaj, kaj teknikaj kaj estetikaj, sed kutime estas evitado de erozio kio estas la ĉefa tialo. Replantado helpas preventi grunderozion, plibonigas la kapablon de la grundo por absorbi pli da akvo en gravaj pluvokazoj, kaj resume klare malpliigas malklarecon al la apudaj akvejoj. Replantado helpas ankaŭ al protektado de konstruitaj kampoterasoj kaj aliaj terverkoj.

Vidu ankaŭ
----------

* Rearbarigo

Notoj
-----

1. ↑  Revegetating Riparian Areas in the Southwest "Lessons Learned" David R. Dreesen, Agronomist/Horticulturist Gregory A. Fenchel, Manager USDA–NRCS Los Lunas Plant Materials Center
2. ↑  A Revegetation Manual For Alaska Stoney J. Wright 2008

Bibliografio
------------

* "Revegetation in Alaska: Usibelli, seeds & topsoil, and mycorrhizae," Dot Helm. *Agroborealis *(37:2)* Arkivigite je 2006-05-13 per la retarkivo Wayback Machine 4-15.*
* Broadhurst LM, et al. (2008) Seed supply for broadscale restoration: maximizing evolutionary potential. Evolutionary Applications 1(4):587-597.
La **rajto je vivo** (**vivorajto**) estas la rajto kiu agnoskas ajnan personon pro la simpla fakto esti viva, kaj kiu protektas tiun kontraŭ la senigo aŭ aliaj gravaj formoj de atenco kontraŭ ties vivo fare de aliaj personoj aŭ institucioj, ĉu registaraj aŭ neregistaraj. Eblas kompreni fundamentadon de la vivorajto el diversaj fokusoj (el filozofio, antropologio, sociologio, etiko, biologio ktp.); el la vidpunkto de juro, temas pri fundamenta rajto: nome la unua el ĉiuj aliaj, ĉar oni konsideras la vivan personon kiel generanto de ajna alia ebla rajto. Tiukadre, ĝi estis klare registrita en la fundamentaj internaciaj traktatoj, speciale en tiuj pri la Homaj Rajtoj, kaj en multaj landaj leĝaroj de diversaj ŝtatoj de la mondo.

La vivorajto ne nur protektas la personojn kontraŭ la morto (kiel malo de la vivo), sed ankaŭ kontraŭ ajna formo de malbontraktado aŭ violento kiu farus ties vivon nedeca. Tiel, atencas kontraŭ la vivo, la genocido (ekstermo de homa grupo pro nacieco, religio, raso aŭ etno), la terorismo, la torturo, la forkapto aŭ perforta malaperigo de personoj (ŝtata terorismo), la sklaveco kaj la malbontraktado.

Tamen iras kontraŭ la vivorajto aktualaj realoj kiel la mortopuno, la militoj ktp. spite ties kongruon kun la enlanda koncerna juro. Multe pli komplikaj aferoj estas la eŭtanazio, la aborto ktp.

Notoj
-----

1. ↑  «Derecho a la vida». Enciclopedia jurídica. Konsultita la 7an de aŭgusto 2020.
2. ↑  Derecho a la vida Konsultita la 7an de aŭgusto 2020.

|  |  |
| --- | --- |
| Bibliotekoj | * PeEnEo: 698511
* NDL: 00570510
* NKC: ph124727
* BNE: XX528587
 |
**Lajos Gyenes** [lajoŝ djeneŝ], laŭ hungarlingve kutima nomordo **Gyenes Lajos** estis hungara juda arkitekto, pentristo. Lia origina familia nomo estis *Gottlieb*.

Lajos Gottlieb naskiĝis la 29-an de majo 1888 en Budapeŝto, li mortis la 3-an de novembro 1944 en Budapeŝto.

Familia domo fare de Lajos Gyenes
Loĝdomego fare de Lajos Gyenes

Biografio
---------

Lajos Gyenes akiris arkitekturan diplomon en Reĝa Teknikuniversitato József en 1910. Post siaj studoj li studvojaĝis al Italio, kie li lernis pentroarton. Hejmenveninta li estis en Artistkolonio de Nagybánya, poste li ekspoziciis ekzemple en Arthalo Budapeŝto. Tiam li havis arkitekturan postenon en Hungaraj Ŝtatfervojoj. Li edziĝis en 1919. En 1924 li malfermis arkitekturan atelieron kun Kornél Neuschloss, sed en la sekvaj jaroj li kunlaboris ankaŭ kun aliaj arkitektoj. Li estis mortpafita dum la holokaŭsto.

Elektitaj publikaĵoj
--------------------

* *A főváros kislakásos építkezésének problémája a háború után, különös tekintettel a munkáslakásokra* (1943)
* *Munkáslakásépítés* (1943)
* *Munkáslakásokról* (1943)

Fontoj
------

* hungarlingva biografio
* hungarlingva biografio
* hungarlingva biografio[*rompita ligilo*]

Referencoj
----------

1. ↑

* Kategorio Lajos Gyenes en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 686592
 |
Mapo de la Gaza Sektoro en majo 2005, kelkaj monatoj antaŭ la israela retiro. La gravaj setlejaj blokoj estis la blukoloritaj-regionoj sur ĉi tiu mapo.
La **Israela Unupartia Retiro-Plano** aŭ **Malengaĝiĝo** (hebree תוכנית התנתקות, Toĥnit Haitnatkut) estis plano proponita komence de 2004 fare de la tiama Ĉefministro de Israelo Ariel Ŝaron, adoptita fare de la Registaro kaj aprobita perleĝe de la Israela Parlamento (Kneset), kiu estis efektivigita dum la dua duono de aŭgusto 2005. La plano proponis forigi ĉiun permanentan israelan civilan ĉeeston de la Gazaa Sektoro, same kiel forigi kvar setlejojn de la norda parto de Cisjordanio, administritaj de Israelo ekde la Sestaga Milito .

Dum la israela retiro de la Gazaa Sektoro, 21 civilaj israelaj setlejoj estis malmuntitaj, kaj precipe la tuta regiono nomita Guŝ-Katif, kaj kvar estis evakuitaj en la norda Cisjordanio :

Priskribo
---------

En la Gaza Sektoro: (ĉiuj 21 setlejoj):

* Bedolah
* Bnei Atzmon (Atzmona)
* Duguit
* Elei Sinajo
* Gadid
* Gan Or
* Ganei Tal
* Katif
* Kfar Darom
* Kfar Yam
* Kerem Atzmona
* Morag
* Nevé Dekalim
* Netzarim
* Netzer Hazani
* Nisanit
* Pe'at Sade
* Rafiah Yam
* sklavo
* Ŝirat Hayam
* Tel Katifa

Norda Cisjordanio:

* kadim
* Ganim
* Jomesh
* Sa-Nur

Referencoj
----------

1. ↑   Knesset Approves Disengagement Implementation Law (February 2005).
2. ↑  "Demolition of Gaza Homes Completed", September 1, 2005.
3. ↑   Jewish Settlers Receive Hundreds of Thousands in Compensation for Leaving Gaza. Democracy Now (August 16, 2005). Arkivita el la originalo je May 9, 2007. Alirita May 5, 2007.

 Arkivigite je 2007-05-09 per la retarkivo Wayback Machine

Literaturo
----------

* (2008) "Ideological Change and Israel's Disengagement from Gaza", *Political Science Quarterly* **123**, p. 11–37. doi:10.1002/j.1538-165X.2008.tb00615.x.

* Cook, Jonathan.  (2006) *Blood and Religion: The Unmasking of the Jewish and Democratic State*. Pluto Press. ISBN 978-0-7453-2555-2.

Eksteraj ligiloj
----------------


|  |  |
| --- | --- |
| Bibliotekoj | * PeEnEo: 839773
 |
**Rakacaszend** [rakacasend] estas malgranda vilaĝo en Hungario, en regiono Norda Hungario, en departemento Borsod-Abaúj-Zemplén, en Distrikto Edelény.

Preĝejo en Rakacaszend

Bazaj informoj
--------------

* Areo: 16  km²
* Alto super marnivelo: 173 m
* Koordinatoj de Tutmonda loktrova sistemo: 48.4623/20.8404
* Loĝantaro: 370
* Poŝtkodo: 3826
* Telefonprefikso: 48

Situo
-----

Rakacaszend situas sub monto 339 m-ojn alta en valo de rojo (same tiel nomata Rakaca), laŭ traira flankovojo. Szendrő troviĝas 18, Edelény 33, Miskolc 56, Budapeŝto 223 kilometrojn [*rompita ligilo*].

Historio
--------

La unua mencio devenis en formo *"Zenth"* en 1274. Post la mezepoko la turkoj detruis la vilaĝon. Vilaĝservo estas migra poŝto.

Vidindaĵo
---------

* parte romanika Kalvinana preĝejo (Rakacaszend) el la 12-a jarcento, post jarcento pli nova preĝejo alkonstruiĝis
* grekokatolika preĝejo

Fontoj
------

* hungara kaj germana Vikipedioj
* Földrajzi Világatlasz, Budapest, 1992
* www.gyaloglo.hu

* Kategorio Rakacaszend en la Vikimedia Komunejo (Multrimedaj datumoj)
Dosiero:Rocket Belt Peter Kedzierski Fort Eustis.gifEksperimenta ekipaĵo dum testado
Skema prezento de rakettornistro de Bell Textron
Patenta desegno: 1-Vaporgeneratoro 2-varmeg-vapora tubo 3-ajuto 4-fuela ventilo 5-direkta levilo 6-hidrogenperoksida rezervaĵo 7-nitrogena rezervaĵo 8-porta kadro 9-Schwen? artiko 10-gambozono
usona kosmonaŭto Bruce McCandless, uzante MMU
La rakettornistro (aŭ raketa kosma dorsosako, iame "jetpako") estas portebla movsistemo, uzante raketan principon kaj per kiu unuopaj personoj povas moviĝi en la aero.

Konataj tipoj
-------------

### JetPack International

Fondita en 2003, efektivigis jam 2000 sukcesajn flugojn (2007). Nun (2007) ekzistas 3 modeloj kun flugtempo de 33 sekundoj (ŝospektakloj) ĝis 19 minutoj.

### Bell Textron Jet Pack

Ĝi estis evoluigita ekde la 1960-aj jaroj fare de la usona Bell Textron, por la usona armeo. La raekttornistro estis nomata *Rocket Belt* kaj funkciis tra ajuto per trovarmigita akvovaporo. Unu premcilindro entenas nitrogenan gason, kiu estas premitas sur katalizilon kun trekoncentrita hidrogena peroksido el du aliaj cilindroj. Tie disfalas la hidrogena peroksido - kun varmoestiĝo de 740 °C – al miksaĵo el hidrogeno kaj oksigeno. Tiu trovarma vaporo estas kondukita tra du izolitaj, kurbaj tuboj al la ajutoj kaj tie ili servas por la pelado. Por protekti la uzanton, li/ŝi devis porti varmoizolan veston.

Simila *Rocket Belt* estis uzata jam en la filmo de James Bond *Fajroglobo* de 1965. Oni uzis tiun tipon de rakettornistro dum malferma ceremonio de la someraj olimpikoj de Los Angeles (1984). Per tiu unu persono povis superi baraĵojn altajn 9 m, atingante rapidon de 11 ĝis 16 km/h. La flugtempo estis limigita je 20 sekundoj, dum la posta versio el 1995-2000 ebligis jam 30 sekundojn.

Krom la mallonga flugtempo, ĝi ne ebligas sekuran surteriĝon pro difekto de la sistemo.

### Williams Research

Ĝi funkciis jete ne kiel raketo (tio estas ĝi ne kunportis la oksidigan materialon). La flugtempo estis maks. 30 sekundoj, sed ĝi estis ekstreme kosta.

Kosmaj raketaj dorsosakoj
-------------------------

### Manned Maneuvering Unit (MMU)

Ĝi estis uzata en la sengravita kosmo, ĉe ĝi servis kiel fuelo la nitrogena gaso. La manovradon ebligis 24 ajutoj.

legu pli detale en aparta artikolo

### Simplified Aid for EVA Rescue (SAFER)

SAFER estas simpligita formo de MMU-aparato. Ĝi estas uzata same ekster Space Shuttle aŭ en la Internacia Kosmostacio, se la sekuraj ŝnuroj malfunkcias.

### SPK (Sredstvo peredvizxenija kosmonavta)

SPK estis soveta tipo de analoge al MMU. Ĝi estis testita en kosmostacio Mir.

Rakettornistroj hodiaŭ
----------------------

La plej novan version produktis Jet pack International, kaj ĝi flugis en aprilo de 2007 dum 30 sekundoj super la Central Park kaj estis prezentita en televida programo TODAY. Ĝi kostas 200.000$.

* Rakettornistro en la Vikimedia Komunejo (Multrimedaj datumoj)
* Kategorio Rakettornistro en la Vikimedia Komunejo (Multrimedaj datumoj)
Distribua mapo de la retolatinaj lingvoj
La **retlatina lingvaro** aŭ **alpromanĉa lingvaro** estas lingvofamilo apartenanta al la latinida lingvaro konsistanta el tri lingvo- aŭ dialektogrupoj parolataj en nordoorienta Italio kaj sudorienta Svislando. Ĉu la retlatina lingvaro formas koheran grupon de lingvoj kun komuna retlatina pralingvo aŭ ĉu temas simple pri izolitaj latinidaj idiomoj ne apartenantaj al la ceteraj grandaj latinidaj lingvoj aŭ en la kazo de la ladina kaj friula eĉ nur pri apartaj italaj dialektoj, tio estas disputata jam dum jardekoj de la lingvistoj kaj politikistoj, kaj la diversaj teorioj kaj opinioj publikigitaj estas multe pli politike motivitaj ol lingvoscience. Fakto estas, ke la retlatinaj en Italio estas forte minacataj kaj rekonitaj nur en 1999 kiel minoritataj lingvoj, sed ankaŭ en Svislando la stituacio de la retoromanĉa estas malgraŭ forta ŝtata subteno zorgiga.

La ĉefaj lingvogrupoj de la retlatina lingvaro
----------------------------------------------

* Romanĉa lingvo parolata kaj oficiala en Grizono, nuntempe proksimume 60'000 parolantoj, ĉeflingvo por 35000 homoj.
* Ladina lingvo parolata en Suda Tirolo, nuntempe proksimume 30'000 parolantoj.
* Friula lingvo parolata en Friulo-Venecio Julia, nuntempe 600'000 parolantoj.

Vidu ankaŭ
----------

* Romanĉa lingvo

* Kategorio Retolatina lingvaro en la Vikimedia Komunejo (Multrimedaj datumoj)
***Queer Eye*** estas usona realeca televidserio kiu premiere prezentis en la kabla televidreto Bravo en julio 2003. Origine *Queer Eye for Straight Guy*, la titolo poste mallongigis larĝe la ampleksan signifon. La serio estis kreita de plenumaj produktoroj David Collins kaj Michael Williams kune kun David Metzler per ilia kompanio, Scout Productions.

Ĉiu epizodo havas teamon de gejaj profesiuloj en la kampoj de modo, persona trejnado, interna dezajno, amuzado kaj kulturo kolektive konataj kiel la "Fab Five" prezentante ŝanĝon (en la parolo de la spektaklo, "faru pli bone"), kutime por aliseksema viro: renovigado de ŝranko, redekoraciado, kaj ofertado de konsiloj pri preparado, vivstilo kaj manĝo.

*Queer Eye for the Straight Guy* rapide iĝis surpriza sukceso, rezultante en komercado, eksportado de la koncepto internacie, kaj virin-cela kromverko, *Queer Eye for the Straight Girl*. *Queer Eye* gajnis Emmy-Premion por Elstara Realeca Programo en 2004. La nomo de la serio estis mallongigita al *Queer Eye* ĉe la komenco de ĝia tria sezono por inkludi faradon al individuoj sendepende de sekso aŭ seksa orientiĝo. *Queer Eye* finis produktadon dum junio 2006 kaj la lasta epizodo elsendiĝis la 30-an de oktobro 2007.

La serio estis revivigita kun nova *Fab Five* (samseksema skipo) en 2018 kiam Netflix restarigis kaj publikigis la unuan sezonon kun pozitivaj recenzoj.

* Kategorio Queer Eye en la Vikimedia Komunejo (Multrimedaj datumoj)
**Retortillo de Soria** [retorTIljo deSOrja] estas municipo de Hispanio, en la regiono de Kastilio kaj Leono, provinco Sorio kaj komarko *Tierras del Burgo*.

Geografio
---------

Loko de Retortillo de Soria en la provinco Sorio.
Ĝia municipa teritorio okupas totalan areon de 172,77 km² kaj laŭ la demografia informo de la municipa censo fare de la INE en 2021, ĝi havis 160 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte perdis 650 loĝantojn el la 1970-aj jaroj. 

Ĝi distas 77 km de Sorio, provinca ĉefurbo. Kaj estas inter Brazacorta kaj Quintanilla de Nuño Pedro. 

La municipo enhavas la loĝlokojn Cañicera, Castro, Losana, Madruédano, Manzanares, Modamio, Peralejo de los Escuderos, Rebollosa de los Escuderos, Retortillo de Soria, Sauquillo de Paredes, Tarancueña, Torrevicente kaj Valvenedizo.

Historio
--------

Okcidenta pordego de la murego de Retortillo de Soria.
La areo apartenis unue al la Regno Kastilio. En Mezepoko okazis reloĝado fine de la 9-a jarcento.

En la 14-a jarcento oni konstruis muregon, el kiu restas du pordegoj el iamaj kvar, kaj 300 m kiuj utilas ĉefe kiel ĉefa muro de aliaj konstruaĵoj.

La 29-an de aŭgusto 1810 la gerilano El Empecinado venkis super roto de francaj trupoj kadre de la Hispana Milito de Sendependigo.

Ekonomio
--------

Tradiciaj enspezofontoj estis agrikulturo (cerealoj), forstado kaj brutobredado (ŝafoj kaj bovoj). Lastatempe funkciado de servoj plej ekgravis, kune kun kultura kaj rura turismo, piedirado tra naturaj lokoj. Inter vidindaĵoj estas la gotika preĝejo, pilorio kaj aliaj preĝejoj kaj ermitejoj.

Vidu ankaŭ
----------

* Municipoj de provinco Sorio

Bildoj
------

* Preĝejo de MadruédanoPreĝejo de Madruédano
* ManzanaresManzanares
* Ruinoj de la preĝejo de Rebollosa de los EscuderosRuinoj de la preĝejo de Rebollosa de los Escuderos
* Sauquillo de ParedesSauquillo de Paredes
* TarancueñaTarancueña
* TorrevicenteTorrevicente
* ValvenedizoValvenedizo

Eksteraj ligiloj
----------------

* [http:// Oficiala retejo] (hispane)

|  |  |  |
| --- | --- | --- |
| 

| v • d • rTierras del Burgo |
| --- |
| Alcubilla de Avellaneda • El Burgo de Osma-Ciudad de Osma • Caracena • Carrascosa de Abajo • Castillejo de Robledo • Espeja de San Marcelino • Espejón • Fresno de Caracena • Fuentearmegil • Fuentecambrón • Langa de Duero • Liceras • Miño de San Esteban • Montejo de Tiermes • Nafría de Ucero • Recuerda • Retortillo de Soria • San Esteban de Gormaz • Santa María de las Hoyas • Ucero • Valdemaluque • Villanueva de Gormaz |

 |


|  |  |
| --- | --- |
| Bibliotekoj | * PeEnEo: 780577
* VIAF: 316736161
 |
Temas pri... Ĉi tiu artikolo temas pri interpunkciaĵo. Por aliaj signifoj vidu la artikolon Deklivo (apartigilo).
**Deklivo** aŭ **Retroklino** estas marko de interpunkcio. Temas pri askia signo \ (la kodono 92 = 16u5C). Foje oni ĝin nomas ankaŭ «inversa frakcistreko». Laŭ PIV **malsuprenstreko**.

La usonano Bob Bemer enkondukis la deklivon en la 60aj jaroj de la pasinta jarcento. La marko estas precipe uzata en komputado. En MS-DOS oni uzas ĝin ekzemple por indiki la lokon de dosiero aŭ dosierujo (c:\win\temp\...).

En Unikso kaj Linukso la deklivon oni uzas ekzemple por indiki spacon. La dosierujon *Miaj Leteroj* oni skribu en ĝi per jena linio:   

`ls /home/irwin/Miaj\ Leteroj`

La plej ĝenerala signifo de deklivo  estas : ne horizontala supraĵo de grundo, vojo, planko k.a. (PIV2).

Noto
----

Konsideru fonetikan simetrion inter «ObLiKVo» (oblikva frakcistreko /) kaj «deKLiVO».

Referencoj
----------

1. ↑   Plena Vortaro (1909) p. 65 [deklivo = klineco, oblikveco; fr. : *pente*, *déclivité*]

Vidu ankaŭ
----------

* Deklivo

Eksteraj ligiloj
----------------

* Deklivo en Komputada Leksikono
**Q-febro** el angla *query fever* estas malsano kaŭzita per infekto de *Coxiella burnetii*, nome bakterio kiu atakas homojn kaj aliajn animalojn. Tiu organismo estas malofta, sed povas troviĝi en bovoj, ŝafoj, kaproj, kaj aliaj bredataj mamuloj, kiel katoj kaj hundoj. La infekto rezultas el enspiro de sporeca malgranda ĉelvariaĵo, kaj pro kontakto kun la lakto, urino, fekaĵoj, vagina mukozo, aŭ spermo de infektitaj animaloj. Rare, la malsano estas transportata de iksodoj. La inkubacio estas 9–40 tagoj. Homoj estas atakeblaj de Q-febro, kaj la infekto povas veni el eĉ de malmultaj organismoj. Tiu bakterio estas nepre intraĉela patogena parazito.

La malsano estis dekomence priskribita en 1937 en Aŭstralio kiel febro de etiologio nekonata, de tie ties nomo Q (*query*).

Referencoj
----------

1. ↑   Epidemiology and Statistics | Q Fever | CDC (en-us) (2019-09-16). Alirita 2020-05-27.
2. ↑   (April 2006) "Genetic diversity of the Q Fever agent, Coxiella burnetii, assessed by microarray-based whole-genome comparisons", *J. Bacteriol.* **188** (7), p. 2309–2324. doi:10.1128/JB.188.7.2309-2324.2006.
3. ↑   Q fever | Genetic and Rare Diseases Information Center (GARD) – an NCATS Program (angle). Alirita 2018-04-17.
4. 1 2   Q Fever | CDC (en-us) (2017-12-27). Alirita 2018-04-17.

* Kategorio Q-febro en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 697829
* LCCN: sh85109385
 |
**Revilla de Collazos** [reBIlja dekoLJAzos] estas municipo en la centronordo de la provinco Palencio, en la regiono Kastilio-Leono, Hispanio. Ĝi apartenas al la komarko *Páramos-Valles*.

Geografio
---------

Preĝejo de Sankta Andreo.
Ĝia municipa teritorio okupas totalan areon de 20,56 km² kaj laŭ la demografia informo de la municipa censo fare de la INE en 2021, ĝi havis 79 loĝantojn. Ĝi perdis multajn loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte perdis 250 loĝantojn el la jaro 1900. Ĝi distas 80 km de Palencio, provinca ĉefurbo.

Historio
--------

La areo apartenis unue al la Regno Kastilio. En Mezepoko okazis reloĝado.

Aktualo
-------

Tradiciaj enspezofontoj estis agrikulturo (cerealoj kaj vitejoj) kaj brutobredado (ŝafoj). Lastatempe funkciado de servoj plej ekgravis, kune kun piedirado tra naturaj lokoj. De la historia pasinteco restis diversaj vizitindaj vidindaĵoj kiel la romanika preĝejo de Sankta Andreo. Menciendas la bela kolon-statuo probable devena el malaperinta fenestro, kiu estis hazarde trovita fine de la 20-a jarcento dum reparado de la ĉefaltaro. Ĝi montras figuron de barbulo, de prilaboritaj trajtoj, kiu ludas kvinkordan muzikilon, reproduktitan ege detale; ĝi estas datebla de mezo de la 12-a jarcento, same kiel la origina kirko.

Vidu ankaŭ
----------

* Municipoj de la provinco Palencio

Notoj
-----


|  |  |
| --- | --- |
| Bibliotekoj | * PeEnEo: 770730
 |
Ramo kun liaj edzino Sito kaj frato Lakŝmano dum lia ekzilo en la arbaro, ĉ. 1780.
La ***Ramajano*** (sanskrite रामायणम्, *Rāmāyaṇam*) estas unu el la du plej gravaj sanskritlingvaj epopeoj de Antikva Hindio. La alia granda epopeo estas la *Mahabarato*, kun kiu ĝi estas parto de la epopea stilo konata kiel *itihāsa*, kiu signifas *historion*. La eventoj priskribitaj en la *Ramajano* okazas antaŭ ol tiuj de la *Mahabarato*.

La *Ramajano* estas atribuita al la saĝulo Valmikio, kaj ĝi rakontas pri la vivo de Ramo —la legenda princo de la raĝlando Kosalo— kaj sekvas lian dek-kvar-jaran ekzilon en la arbaro, ordonita de lia patro, la raĝo Daŝarato, pro peto de lia duonpatrino Kajkejio; liajn vojaĝojn tra arbaroj en Barato kun liaj edzino Sito kaj frato Lakŝmano; la forrabon de Sito de la granda raĝo de Lanko, Ravano, kiu rezultis en milito inter Ramo kaj Ravano; kaj la eventualan revenon de Ramo al Ajodjo —la ĉefurbo de Kosalo— por esti fine kronita kiel raĝon.

En hinduismo, ĝi estas konsiderita kiel la unua poemo (*adikavya*) kaj ties roluloj Ramo, Sito, Lakŝmano, Barato, Hanumano kaj Ravano estas fundamentaj en la kulturo de Sudazio kaj Sudorientazio, kiel Barato, Nepalo, Srilanko, Tajlando, Kamboĝo kaj Indonezio.

Historio
--------

La saĝulo Valmikio komponante la *Ramajanon*.
Laŭ J. L. Brockington, la plej antikva tavolo de verkado kredeble okazis inter la –7-a kaj la –4-a jarcentoj, kaj la plej nova okazis ĉ. la 3-a jarcento.

Strukturo
---------

Ĝi estas unu el la plej longaj antikvaj epikoj en la monda literaturo. Ĝi konsistas el preskaŭ 24,000 versoj, la plimulto el ili komponitaj en la metrikoj ŝloko kaj anuŝtubo, dividitaj en ses volumojn (*kand*) (Adi (Bala) Kand, Ayodhya Kand, Aranya Kand, Kishkindha Kand, Sundara Kand, Lanka Kand) kaj 500 ĉapitrojn (*sarga*).

Etimologio
----------

La nomo *Ramajano* devenas de la titolo *Rāmāyaṇam* en Sanskrito, kiu estas formita de la vortoj *Rāma* —la nomo de la heroo— kaj *āyaṇam* —kiu signifas *vojon*—, do *La Vojaĝo de Ramo* aŭ *La Vojo Elektita de Ramo*.

En budhismo
-----------

Laŭ la *Dasarathajātaka* (n-ro. 461) en la Ĝatakoj el la budhisma kanono, la bodisatvo de la budho Gotamo iam naskiĝis kiel Ramo.

En tiu versio, Ravano ne aperas, sed li aperas en aliaj budhismaj tekstoj, kiel en la *Laṅkāvatārasūtra*.

Vidu ankaŭ
----------

* Mahabarato
* 244 Sita


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Portala ikono | Portalo pri hinduismo |

Referencoj
----------

1. ↑  Encyclopedia Britannica.
2. ↑  Brockington 1998.
3. ↑  Goldman 2009, pp. 111-26.
4. ↑   Dasaratha Jātaka. Alirita 2020-05-04.

### Bibliografio

1. Ramayana: Summary, Characters, & Facts (angle). Alirita 2020-02-18.
2. Brockington, J. L..  (1998) *The Sanskrit Epics*. Brill, p. 379. ISBN 90-04-10260-4.
4. Goldman, Robert; Sutherland Goldman, Sally.  (2009) '*Rāmāyaṇa', in* Brill's Encyclopedia of Hinduism*, ed. by Knut A. Jacobsen, Handbook of Oriental Studies/Handbuch der Orientalistik, 22* (angle). Leiden: Brill. ISBN 9789004178939.
La variaĵo de la QWERTZ-klavararanĝo, kiu estas plej ofte uzata en Germanio kaj Aŭstrio.
**QWERTZ** (elparolata *kverc* aŭ *kŭerc*) estas nomo de la plej ofte uzata speco de komputila klavaro en Mezeŭropo kaj la latinskribaj landoj en sudorienta Eŭropo. La nomo venas de la literoj de la ses klavoj je la supra, maldekstra parto de la klavaro - Q W E R T Z.

La klavaro QWERTZ estas origine germana derivaĵo de la usona QWERTY, kiu estis desegnita por eviti ŝtopiĝon pro samtempa uzado de apudaj klavoj dum la epoko de la maŝinskribilo. La ĉefa diferenco kun QWERTY estas interŝanĝo de la klavoj Y kaj Z. Oni faris tiun ŝanĝon pro tri kialoj:

* La litero Z estas pli ofta en la germana ol Y, do indas havi ĝin en pli meza pozicio, kiu estas pli facile atingebla.
* TZ estas ofta sinsekvo de literoj en la germana. En QWERTZ oni povas pli facile tajpi ĝin, kaj maŝinskribilo malpli ofte ŝtopiĝas se oni tajpus la literojn en la sinsekvo per malsamaj manoj.
* "Zu" estas ofta prepozicio en la germana, kiu estas pli facile tajpebla en QWERTZ.

Vidu ankaŭ
----------

* Klavarfasono
* QWERTY
* AZERTY (alia variaĵo de QWERTY uzata en Francio kaj Belgio)
* Klavaro Dvorak

Eksteraj ligiloj
----------------

* Eŭropa klavaro por multaj lingvoj, kiu baziĝas sur ĉi tiu klavaro (por Vindozo 2000, XP kaj Vista) germane
**Respubliko de Nova Granado** (hispane *Nueva Granada*), post **Granada Konfederacio** (*Confederación Granadina*) kaj post **Unuiĝintaj Ŝtatoj de Kolombio** (*Estados Unidos de Colombia*) kaj **Republika de Kolombio** (Republica de Colombia) estis ŝtato (1831-1903) kiu inkluzivis la nunajn Kolombion kaj Panamon.

En 1826 okazis interna milito en tiama Granda Kolombio, pro konkuroj por la civitaj kaj militaraj oficoj kaj Venezuelo kaj Ekvadoro sendependiĝis. Simón Bolívar regis Grandan Kolombion ekde 1828 ĝis 1830 kiel diktatoro poste kunvokis la Nacian Konvencion por redifini la novan konstitucion. Tiun novan konstitucion rekonis nur la "Departamento de Cundinamarca" (Kolombio kaj Panamo), pro tio Bolívar abdikis kaj translokiĝis al la norda parto de Kolombio, kie li mortis la 17-an de marto 1830, proksime al Santa Marta. Tiam Granda Kolombio jam tute ne ekzistis.

En 1831 oni jure rekonis la disigon de Granda Kolombio kaj elstarigon de novaj ŝtatoj **Nova Granado** (antaŭa Cundinamarca), Ekvadoro, kaj Venezuelo.

La nomo Nova Granado restis ĝis 1856 kiam oni ŝanĝi ĝin al **Granada Konfederacio**. La centrigo de burokatio en Bogoto igis onin ŝanĝi denove la nomon al **Unuiĝintaj Ŝtatoj de Kolombio** kaj, fine, en 1886 al **Respubliko de Kolombio**, sed la internaj konfliktoj pligrandiĝis, kaj provokis internajn militojn inter la regionoj de la lando, ĉefe en Panamo. En 1903, sub la premo de Usono, kiu planis konstrui la Panaman Kanalon, la kaŭdiloj de Panamo decidis sendependigi ĝin de Kolombio kaj ekestis unuopa lando.

Vidu ankaŭ
----------

* Ĥorografia Komisiono

* Kategorio Respubliko de Nova Granado en la Vikimedia Komunejo (Multrimedaj datumoj)
La **insulo Cliara**  aǔ **insulo Chiara** (angle *Clare Island*) estas insulo antaǔ la okcidenta marbordo de la graflando Mayo en Irlando. Ĝi situas ĉe la la enirejo de la golfo Cuan Mó aǔ angle ‘‘Clew‘‘ proksime al la insulo Acla aǔ angle ‘‘Achill Island‘‘ kaj Inis Toirc aǔ Inishturk. Ĝia areo estas 16,4 kvadrataj kilometroj. Ĝi ankaŭ estas la insulo kun la plej granda monto (461 m super marnivelo) kaj ĝi havas la plej akrajn klifojn en la golfo. Ĝi situas ĉ. 3,5 mejlojn de la irlanda ĉefinsulo.  

Sur la insulo loĝas 168 homoj (stato 2011). La duonon de ĝia iama nombro de loĝantoj de pli ol 1500 loĝantoj la insulo perdis dum la granda malsato ekde 1845.

Sur la insulo Cliara troviĝas la internacia centro por insula esplorado kaj la ruinoj de la cisterciana abatejo de la insulo Cliara el la 14a jarcento. La lumturo de la insulo kun grupo da konstruaĵoj estas uzata kiel hotelo. Apud Lecarrow troviĝas kortotombo kaj pli ol dekduo da antikvaj kuirplacoj. Troviĝas pluraj klifaj kaj marbordaj burgoj.

Al la insulo veturas pramŝipo.

Fotogalerio
-----------

* Capnagower (komunuma centro)Capnagower (komunuma centro)
* Insulo CliaraInsulo Cliara
* Insulo Cliara. Insulo Cliara.
* insulo Cliara.insulo Cliara.

Literaturo
----------

* Chambers A.: *Granuaile – The Life and Times of Grace O'Malley.* 1979

Eksteraj ligiloj
----------------

* Insulo Cliara en la Vikimedia Komunejo (Multrimedaj datumoj)
* Kategorio Insulo Cliara en la Vikimedia Komunejo (Multrimedaj datumoj)

* Lecarrow group of Fulacht Fiadh Arkivigite je 2015-07-05 per la retarkivo Wayback Machine
**Quintana del Marco** [kinTAna delMARko] estas municipo de la provinco Leono, en la regiono Kastilio-Leono, Hispanio. Ĝi apartenas al komarko *Tierra de La Bañeza* (Tero Banjeza), en la suda centro de la provinco. Temas pri loĝloko apartigita de rivero en du kvartaloj; super la rivero estas ponto, kio videblas simbole en la blazono.

Komarkoj de la provinco Leono; *La Bañeza* sude, centre, violkolora.
Preĝejo.
Kastelo.

Geografio
---------

Ĝia municipa teritorio estas formata de la loĝlokoj Genestacio de la Vega kaj Quintana del Marco, okupas totalan areon de 23,36 km² kaj laŭ la demografia informo de la municipa censo fare de la INE en 2021, ĝi havis 356 loĝantojn. Ĝi perdis ĉirkaŭ 800 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 68 km de Leono, provinca ĉefurbo.

Historio
--------

Estas atestaĵoj de antaŭromia kaj romia loĝado kaj poste de visigotoj; en Mezepoko okazis reloĝado rilate al monaĥejo. La areo apartenis al la Regno Leono kaj poste suferis pro la Milito de Hispana Sendependiĝo. Dum jarcentoj estis orminado en apudaj areoj.

Tradiciaj enspezofontoj estas agrikulturo kaj brutobredado. Lastatempe kultura kaj rura turismo plie ekgravis (popola arkitekturo, historia heredo, piedirado).

Vidu ankaŭ
----------

* Municipoj de Provinco Leono

Notoj
-----


|  |  |
| --- | --- |
| Bibliotekoj | * PeEnEo: 758441
 |
La **Boeing 717** estas pasaĝeraviadilo de Boeing, ellaborita en 1998.

Originale Boeing 717 estis prilaborata kiel la modelo de McDonnell Douglas (MD) sub la nomo **MD-95**. McDonell Douglas planis produktadon de Boeing 717 en 1992, tamen en 1997 McDonnell Douglas estis aneksita de Boeing. Post la anekso, la projekto de MD-95 estis finita kaj anoncita kiel **Boeing 717** en 1998. Boeing 717 estas fakta lasta modelo de DC-9/MD-80/MD-90 serio.

Historio
--------

Dum la 1960-aj jaroj, La McDonnell Douglas DC-9 estis rekonata kaj produktata pasaĝeraviadilo por mezdistanca flugo. Ĝiaj posteuloj, MD-80 kaj MD-90 estis ellaborita inter 1980-aj jaroj kaj 1990-jaroj.

En 1983, McDonnell Douglas planis malgrandigitan (Serio 30) kaj pligrandigitan version (Poste iĝis MD-80) de originala DC-9. Tamen malkresko de MD dum la 1980-jaroj malrapidigis prilaboron de novaj modeloj, kiuj sekva DC-9. Kune kun MD-90, McDonnell Douglas prezentis MD-95 en 1991, tamen kiam oni lanĉis MD-95 en 1994, Nur ValuJets mendis 50 aviadilojn.

En 1997, Boeing aneksis McDonnell Douglas. Post la anekso, MD-95 estis renomiĝita **Boeing 717**. Originale *717* estis modelnombro por Boeing KC-135 Stratotanker, tiel Boeing anstataŭe uzis nombron *720* por plibonigita versio de Boeing 707. Por distingi novan pasaĝeraviadilon kun fuelcisterna militaviadilo (KC-135), Nova pasaĝeraviadilo oficiale nomiĝis *717-200*. Kiel lasta versio de DC-9, Boeing 717 estis produktita ekde 1998 ĝis 2006. La 23-an de majo 2006, Boeing ĉesis produktadon de Boeing 717, finis produktadon de serioj de DC-9.

Variantoj
---------

* **Boeing 717-200 (1998)** : Produkta versio de Boeing.
* **Boeing 717 Express (2003)** : Privata versio de Boeing 717-200.

Specifaĵoj
----------

| Diametroj |
| --- |
|  | **717-200** |
| Longo | 37.8m (124 ft 0in) |
| Alto | 9.0m (29 ft 8in) |
| Enverguro | 28.4m (93 ft 4in) |
| Maso |
| Maksimuma Ekfluga Maso(MTOW) | 49,895 kg-54,884 kg(111,000 lb-121,000 lb) |
| Maksima Surteriga Maso(MLW) | 45,362 kg-49,898 kg(100,000 lb-110,000 lb) |
| Povumo |
| Transporta kapableco | 134 |
| Povejo | Du Rolls-RoyceBR715-A1-30aŭDu Rolls-RoyceBR715-C1-30 |
| Kroza rapido | Maĥo 0.77(822 km/h, 444kn) |
| Flugdistanco | 2,645 km-3,815 km(1,430-2,060nmi) |
|

Referencoj
----------

1. ↑  Norris, Guy; Wagner, Mark (1999). Douglas Jetliners. MBI Publishing. ISBN 0-7603-0676-1.
2. ↑  Boeing liveris finajn 717-ojn: konkludis komercan produktadon en Kalifornio, Boeing, 23-an de majo 2006 angle
3. ↑  717-200 Aviadila teknikaĵo por Flughavena planado, Boeing. angle
4. ↑  Type Certification Data Sheet No.A6WE (Tipa Atesta Datena Tabelo No.A6WE) Arkivigite je 2016-12-28 per la retarkivo Wayback Machine, FAA, 25-an de marto 2014

Vidu ankaŭ
----------

* Boeing 717 en la Vikimedia Komunejo (Multrimedaj datumoj)
* Kategorio Boeing 717 en la Vikimedia Komunejo (Multrimedaj datumoj)

* McDonnell Douglas
* Boeing
**Quintanar de la Sierra** [kintaNAR delaSJEra] estas loĝloko kaj municipo en la sudoriento de la provinco Burgoso, en la regiono Kastilio-Leono, Hispanio. Ĝi apartenas al la komarko *Sierra de la Demanda*, proksime al la provinco Sorio (al kies Komarko Pinares ĝi estas krome atribuita). La loknomo *Quintanar de la Sierra* estas komprenebla kiel Bienaro de la Montaro. La loknomo "Quintanar" estas ankaŭ en apuda Rioĥo nome en Quintanar de Rioja, submunicipo de Villarta-Quintana, kun similaj geografiaj aspektoj. Kaj sen tio estas ankaŭ Quintanar del Rey en la provinco Kvenko kaj Quintanar de la Orden en la provinco Toledo.

Geografio
---------

Mapo de la komarkoj de Burgoso. Sierra de la Demanda, ruĝe, sudoriente.
Panoramo.
Mezepoka nekropolo.
Ĝia municipa teritorio okupas totalan areon de 59,904 km² kaj laŭ la demografia informo de la municipa censo fare de la INE en 2021, ĝi havis 1 596 loĝantojn. Ĝi perdis 1 500 loĝantojn ekde la 1960-aj jaroj pro migrado al urbaj areoj, kiel ja okazis en multaj loĝlokoj de la regiono. 

Ĝi distas 82 km de Burgoso, provinca ĉefurbo, nome inter Neila, Vilviestre del Pinar, Regumiel de la Sierra kaj Canicosa de la Sierra.

Historio
--------

La areo apartenis unue al la Regno Kastilio. En Mezepoko okazis reloĝado fine de la 9-a jarcento. 

Ĝis 1213 ĝi estis loko de reĝlando. El 1213 ĝis 1559 dependanta de la Monaĥejo de San Pedro de Arlanza. De 1559 ĝis 1710 estis nobela senjorlando.

Aktualo
-------

Tradiciaj enspezofontoj estis agrikulturo (cerealoj), forstado, ĉartransportado (tiukadre estas ĉaro en la municipa blazono) kaj brutobredado (ŝafoj). Lastatempe plej ekgravis kultura kaj rura turismo, ekzemple piedirado tra naturaj lokoj. Inter vidindaĵoj menciindas la preĝejo, la popola arkitekturo, mezepokaj nekropoloj ktp. 

Ĝi estas ĝemelita kun Gabarret, Francio.

Vidu ankaŭ
----------

* Municipoj de la provinco Burgoso

Notoj
-----


|  |  |
| --- | --- |
| Bibliotekoj | * PeEnEo: 779745
* LCCN: n95067482
* VIAF: 128003032
* BNF: 123640512
 |
USSR konsistis el uniaj respublikoj, laŭ la konstitucio ili estis sendependaj ŝtatoj kaj havis formalan juron eliri el Sovetunio. Ĉiu unia respubliko havis juron interrilati kun alilandaj ŝtatoj, interŝanĝi konsulejon, partopreni en interŝtataj organizoj. Ekzemple, Belorusa SSR kaj Ukraina SSR membriĝis en UN, same plena Sovetunio.

Respublikoj de Sovetunio en 1991.
La unio enhavis 4-16 respublikojn alitempe:

1. Azerbajĝana SSR (post 1936)
2. Armena SSR (post 1936)
3. Belorusa SSR
4. Kartvela SSR (post 1936)
5. Kazaĥa SSR (post 1936)
6. Kirgiza SSR (post 1936)
7. Latva SSR (post 1940)
8. Litova SSR (post 1940)
9. Moldava SSR (post 1940)
10. Rusa Soveta Federacia Socialisma Respubliko
11. Taĝika SSR (post 1929)
12. Turkmena SSR (post 1925)
13. Uzbeka SSR (post 1925)
14. Ukraina SSR
15. Estona SSR (post 1940)

* Transkaŭkaza Federacia Soveta Socialisma Respubliko (antaŭ 1936)
* Karelia-Finna Soveta Respubliko (inter 1940-1956)

Ĉiu granda nacio havis siajn aŭtonomajn respublikojn, aŭtonomajn provincojn kaj aŭtonomajn distriktojn interne de Sovetaj respublikoj. Fojfoje du nacioj havis unu komunan aŭtonomion (ekzemple Ĥanta-Mansa aŭtonoma distrikto de ĥantoj kaj mansoj) aŭ unu nacio havis kelkajn respublikojn (ekzemple nenecoj havis Nenecija aŭtonoma distrikto, Jamala-Neneca aŭtonoma distrikto kaj Dolgano-Neneca aŭtonoma distrikto). Nun Rusio konservas federaciecon de RSFSR.

Vidu ankaŭ
----------

* Dissolvo de Sovetunio
* Post-sovetaj ŝtatoj

* Kategorio Respublikoj de Sovetunio en la Vikimedia Komunejo (Multrimedaj datumoj)
**Ramiro** [raMIro] estas municipo en la sudo de la provinco Valadolido, en la regiono Kastilio-Leono, Hispanio. Ĝi apartenas al komarko *Tierra de Medina* (Tero de Medina) en la sudo de la provinco.

Ramiro en la provinco Valadolido.
La *Tierra de Pinares* de la provinco Valadolido, verde, sude.

Geografio
---------

Ĝia municipa teritorio okupas totalan areon de 21,20 km² kaj laŭ la demografia informo de la municipa censo fare de la INE en 2021, ĝi havis 49 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte 210 el la 1920-aj jaroj.

Ĝi distas 57 km de Valadolido, provinca ĉefurbo kaj limas kun municipoj Olmedo, La Zarza, Ataquines, Cabaña de Silva, Gómeznarro kaj San Vicente del Palacio. Ĝia municipa teritorio estas ebeneca kaj ĉirkaŭita de pinaraj montetoj. Trafluas la lokon la rojo Arroyo del Vallejo.

Historio
--------

La areo apartenis unue al la Regno Leono kaj poste al la Regno Kastilio. En Mezepoko okazis reloĝado.

Aktualo
-------

Tradiciaj enspezofontoj estis agrikulturo (ĉefe cerealoj, sed ankaŭ legomoj kaj terpomoj) kaj brutobredado (bovoj kaj ŝafoj) kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado).

De la historia pasinteco restis vizitindaj vidindaĵoj el kiuj menciindas la preĝejo de Sankta Mikaelo.

Vidu ankaŭ
----------

* Municipoj de la provinco Valadolido

Notoj
-----


|  |  |
| --- | --- |
| Bibliotekoj | * PeEnEo: 765836
 |
"The Macaroni. A real Character at the late Masquerade", mezinko fare de Philip Dawe, 1773
"What is this my Son Tom? "(kio estas tiu mia filo Tomĉjo), 1774
**Makaroni**, **macaroni** (aŭ iam **maccaroni**) en angla lingvo de mezo de 18a jarcento, estis moda tipo kiu vestiĝis kaj eĉ parolis laŭ fremda kaj virineca maniero. La termino pejorative aludis al viro kiu "exceeded the ordinary bounds of fashion" (superis la ordinarajn limojn de modo) laŭ termino de vestoj, manĝado kaj ludado. Kiel praktikanto de makaronia verso, kiu miksis anglan kun latina por atingi komikan efikon, li miksis kontinentajn kutimojn kun sia angla naturo, okazigante satirojn.

Makaronioj estis antaŭantoj de la dandoj, kiuj for el ties nunaj konotacioj de virineco aperis kiel pli vireca reago al la troigoj de la makaronioj.

Vidu ankaŭ
----------

* *Yankee Doodle*

Notoj
-----

1. ↑  *The Macaroni and Theatrical Magazine*, inaŭgura numero, 1772, citita ĉe Amelia Rauser, "Hair, Authenticity, and the Self-Made Macaroni", *Eighteenth-Century Studies* **38**.1 (2004:101-117) (on-line abstract).
2. ↑  *The Oxford Magazine*, 1770, ĉe Joseph Twadell Shipley, *The Origins of English Words: A Discursive Dictionary of Indo-European Roots* (JHU Press) 1984:143.
3. ↑   Tuxedo Style & Etiquette. The Black Tie Guide. Alirita 2013-01-10.

Referencoj
----------

* Rictor Norton, "The Macaroni Club: Homosexual Scandals in 1772" ĉe *Homosexuality in Eighteenth-Century England: A Sourcebook*
* The Lewis Walpole Library, Yale: "Preposterous Headdresses and Feathered Ladies: Hair, Wigs, Barbers, and Hairdressers" Exhibition, 2003.

* Kategorio Makaronia (modo) en la Vikimedia Komunejo (Multrimedaj datumoj)